EkBass/fiwiki-20250220-pages-articles huggingface dataset:
Taisto Olavi Lehti

Taisto Olavi Lehti (4. kesäkuuta 1915 Vaasa – 17. helmikuuta 2007 Helsinki) oli suomalainen upseeri, joka toimi Kainuun prikaatin komentajana. Olavi Lehden vanhemmat olivat vahtimestari Kaarlo Lehti ja Suoma Mattila. Hänen puolisonsa vuodesta 1943 oli Synnöve Sandström. Lehti tuli ylioppilaaksi Porin yhteislyseosta 1936 ja valmistui Kadettikoulusta 1941. Sotakorkeakoulun hän suoritti 1950 ja Maanpuolustuskurssin 1961. Talviosodassa Lehti toimi nuorempana upseerina PPP6:ssa Suomussalmella, jatkosodassa komppanianpäällikkönä ja pataljoonankomentajan apulaisena Jääkäripataljoona 4:ssä ja Jääkäripataljoona 5:ssä. Lehti, joka haavoittui kahdesti, osallistui myös Lapin sotaan viimeksi mainitussa joukko-osastossa. Taistelujen jo tauottua hän sai vielä käskyn käydä yksinään hiihtäen Nuorgamissa varmistamassa, että saksalaiset olivat lähteneet Suomen alueelta. Sotien jälkeen Lehti toimi muun muassa toimistoupseerina ja -päällikkönä sekä osastopäällikkönä useiden eri joukko-osastojen esikunnissa ja Pääesikunnassa, mutta myös Karjalan jääkäripataljoonan komentajana 1962–1965 ja Kainuun prikaatin komentajana 1967–1971 eversti Kalle Karttusen jälkeen. Viimeksi hän toimi sotilasasiamiehenä Yhdysvalloissa ja Kanadassa vuodesta 1971 vuoteen 1975, jolloin hän erosi vakinaisesta palveluksesta. Lehti ylennettiin reservin vänrikiksi 1937, reservin luutnantiksi 1940, luutnantiksi 1941, kapteeniksi 1943, majuriksi 1953, everstiluutnantiksi 1959 ja everstiksi 1965. Lehti oli Ratsastajaliiton toiminnanjohtaja 1976–1981. Hän julkaisi Esko Pihkon kanssa Jääkäripataljoona 4:n eli Hämeen jääkäripataljoonan historiateoksen Jääkärit eteen (2002). ==Lähteet== Luokka:Suomalaiset everstit Luokka:Vuonna 1915 syntyneet Luokka: Vuonna 2007 kuolleet
Kivikautinen Kreikka

Kivikautinen Kreikka viittaa nykyisen Kreikan alueeseen kivikaudella. Katso: * Paleoliittinen Kreikka, Kreikka vanhemmalla kivikaudella noin vuoteen 7000 eaa. saakka * Neoliittinen Kreikka, Kreikka nuoremmalla kivikaudella noin vuosina 7000–3200 eaa. Luokka:Kreikan historia
Mekaaninen rapautuminen

Mekaaninen rapautuminen eli fysikaalinen rapautuminen on kallioperän rikkoontumista fysikaalisten tekijöiden vaikutuksesta. Tällaisiin fysikaalisiin tekijöihin kuuluu muun muassa lämpötilan vaihtelu. Kysymys on tällöin lämpölaajenemisesta lämpötilan noustessa ja rakenteen kutistumisesta lämpötilan laskiessa. Mannerilmastossa, jossa lämpötilan vaihtelu on suurempaa kuin meri-ilmastossa, mekaaninen rapautuminen on yleisempää. Mekaanista rapautumista tapahtuu eniten kuumilla ja kuivilla alueilla sekä kylmillä, jäätikköisillä alueilla. Rapautumiseen vaikuttavat kallioperän sisältämien mineraalien ominaisuudet, kuten mineraalin väri lämpenemiseen. Mekaanista rapautumista aiheuttavat myös pakkanen ja kasvien juuret. Jäätikköjokien vaikutukset paitsi kuluttavat kallioperää, myös rikkovat sitä. Etenkin kallioperän siirrosvyöhykkeillä jäätiköt saattavat aiheuttaa mekaanista rapautumista. Myös maanjäristykset voivat rikkoa kalliota ja aiheuttaa mekaanista rapautumista. == Katso myös == * Kemiallinen rapautuminen * Rapautuminen * Bioeroosio == Lähteet == Luokka:Geologiset prosessit Luokka:Eroosio
Hyynilä

Hyynilä on kylä Sastamalan kaupungissa Pirkanmaalla. Se sijaitsee entisen Mouhijärven kunnan pohjoisosassa Suodenniemelle vievän seututien 259 varressa. Kylän alueella on Hyynilänjärvi ja osa Kortejärveä. Kylän pohjoisosa tunnetaan nimellä Pikku-Hyynilä. Hyynilä on ollut tiheästi asutettu niin sanottu umpikylä. Kylä tuhoutui tulipalossa kahdesti, vuonna 1714 ja 1800-luvun alussa. Nykyään kylän asutus on levinnyt hajanaisesti laajalle, ja Hyynilän asukasluku on noin 320. 1900-luvun alussa Hyynilässä sijaitsi virvoitusjuomatehdas Mouhijärven Vesitehdas. ==Lähteet== Luokka:Mouhijärven kylät
Juvanruukki

Juvanruukki oli Karjalan kannaksella Kuolemajärven pitäjän Juvajärveltä laskevan Juvajoen kosken rannalla vuosina 1687–1704 toiminut manufaktuuripaja.Kauko Puustinen : Karjalan kannaksen historialliset ruukit, Geologi 64/2012 Ruukin perusti Johan Thorwöste joka omisti Uudellamaalla sijainneet ruotsalaista vuorimalmia käyttäneet Antskogin ja Fiskarsin rautaruukit. Thorwöste sai 1687 Ruotsin vuorikollegiolta luvan perustaa Juvan kylään ruukin johon kuului kankirautapaja ja nippuvasarapaja ahjoineen. Pajojen voimanlähteenä oli koskeen sijoitettu vesiratas. Thorwöste siirsi Juvanruukille kaksi kankivasaraa Fiskarsin ruukilta. Vuonna 1689 hän sai luvan perustaa myös rautalevyjä takoneen peltivasarapajan. Ruukki toimitti 1690-luvulla rautalevyjä, nauloja ja hevosenkenkiä muun muassa Narvan, Pähkinälinnan ja Käkisalmen rajalinnoituksiin. Ruukin käyttämä harkkorauta tuotiin laivoilla Fiskarsin masuunilta ja valmiit rautatuotteet vietiin laivoilla ostajille. Ruukilla oli oma satama Kyrönniemen itärannalla ja Thorwöste rakennutti Koivistolla laivoja ruukkia varten. Ruukille muutti työväkeä Ruotsista ja heidän joukossaan oli myös Belgiasta alun perin tulleita valloneja. Vuonna 1694 ruukkiyhteisössä asui 77 työntekijää ja heidän perheenjäsentään. Suuren Pohjan sodan alettua vuonna 1700 venäläiset valtasivat toukokuussa 1703 Nevajoen suistossa sijainneen Nevanlinnan rajalinnoituksen minkä jälkeen Thorwöste ja suurin osa ruukin työväestä pakeni Ruotsiin. Venäläinen kasakkaosasto hyökkäsi 4. helmikuuta 1704 Juvanruukille, ryösti kaikki ruukin rautavarastot ja poltti rakennukset. Hyökkäyksessä kuoli useita ruukkilaisia heidän joukossaan ilmeisesti myös ruukin asioita hoitamaan jäänyt Thorwösten vanhin poika Lorenz. == Lähteet == Luokka:Suomen ruukit Luokka:Kuolemajärvi
Toriumkloridi

Toriumkloridi tai torium(IV)kloridi (ThCl4) on torium- ja kloridi-ionien muodostama epäorgaaninen ioniyhdiste. Toriumkloridia ei esiinny vapaana luonnossa, vaan sitä saadaan monatsiitista ja muista toriummineraaleista. Yhdistettä käytetään valmistettaessa puhdasta toriummetallia ja muita toriumyhdisteitä. == Ominaisuudet == Toriumkloridi on huoneenlämpötilassa kiinteää valkoista ja hygroskooppista eli vettä imevää ainetta. Siitä tunnetaan kidevedettömän muodon lisäksi kaksi kidevedellistä hydraattia, nämä ovat ThCl4(H2O)4 ja ThCl4(H2O)8. Toriumkloridi liukenee veteen. Toriumkloridilla on kaksi eri kiderakennetta eli se on polymorfista. Nämä ovat α‐ThCl4 ja korkean lämpötilan muoto β‐ThCl4. Kiderakenteiden välinen siirtymä tapahtuu 405 °C lämpötilassa, mutta vain erityisissä olosuhteissa ja erittäin puhtaalle näytteelle. Yhdisteen β‐muoto kuitenkin säilyy jäähtyessään takaisin alle tämän siirtymälämpötilan. Molempien muotojen kiderakenne on tetragonaalinen ja rakenteiden väliset erot ovat vähäisiä. α‐ThCl4:n avaruusryhmä on I41/amd (hilavakiot a = 640,8 pm, c = 1 292,4 pm) ja β‐ThCl4:n I41/a (hilavakiot a = 849,1 pm, c = 748,3 pm). On joitain viitteitä, että toriumkloridilla olisi kolmaskin olomuoto alle 70 K lämpötilassa. Toriumin tavoin myös toriumkloridi on radioaktiivista. == Valmistus ja käyttö == Toriumkloridia voidaan valmistaa antamalla toriumhydridin ThH4 reagoida suolahapon kanssa tai suoraan kloorin reaktiolla toriummetallin, ThH4:n tai toriumkarbidin kanssa. Toinen valmistustapa on kloorata toriumoksalaattia hiilidioksidin ja hiilitetrakloridin (CCl4) seoksella. Myös valmistus toriumdioksidista lähtien on mahdollista reaktioilla: :ThO2 \+ 2 C + 2 Cl2 → ThCl4 \+ 2 CO :ThO2 \+ 2 CCl4 → ThCl4 \+ 2 COCl2 Metallista toriumia voidaan valmistaa pelkistämällä toriumkloridia natriumilla tai elektrolysoimalla toriumkloridin sulatetta. Myös poikkeuksellinen reaktio dysprosiumkloridin DyCl2 kanssa tuottaa puhdasta toriummetallia. Toriumkloridi on mahdollinen kaksoisfluidireaktorin polttoaine. == Katso myös == * Toriumtrikloridi, paljon harvinaisempi toriumin kloridi == Lähteet == == Aiheesta muualla == *PubChem: Thorium chloride *ChemBlink: Thorium chloride Luokka:Kloridit Luokka:Toriumyhdisteet
Bon piirikunta

Bon piirikunta () on yksi neljästä Sierra Leonen Eteläisen maakunnan piirikunnasta, aluehallinnon toisen tason alueesta. Se rajoittuu etelässä Pujehunin ja Bonthen, lännessä Moyamban, pohjoisessa Tonkoilin ja idässä Keneman piirikuntaan. Bon piirikunnan pinta-ala on 5 219 neliökilometriä. Piirikunnan hallintokeskus on Bon kaupunki. Muista kaupungeista mainittakoon Baiima, Baoma, Bumpe, Njala, Serabu, Sumbuya, Tikonko ja Yeleja. Piirikunnan väkiluku on kehittynyt seuraavasti: 209 754 as. (1963), 217 711 as. (1974), 268 671as. (1985), 463 668 as. (2004) ja 574 201 asukasta (VL2015). Vuonna 2015 Bon piirikunnassa asui 8,1 prosenttia Sierra Leonen väestöstä. ==Päällikkökunnat== Piirikunta on jaettu paikallishallintoa varten 16 päällikkökuntaan () tai kaupunkialueeseen, jotka ovat: Päällikkökunta Väkiluku (VL2015) Hallinnollinen keskus Badjia Ngelehun Bagbo Jimmi Bagbwe(Bagbe) Ngarlu Bo (kaupunki) Bo Boama Baoma Bumpe Ngao (Bumpe-Gao) Bumpe (Bumpeh) Gbo Gbo Jaiama Bongor Telu Kakua Kakua Komboya Njala Lugbu Sumbuya Niawa Lenga Nengbema Selenga Dambala Tikonko Tikonko Valunia Mongere Wonde Gboyama == Talous == Piirikunnan tärkein tulonlähde ovat kulta- ja timanttikaivokset. Myös kauppa elättää monia, sillä piirikunta sijaitsee vilkkaiden kauppareittien varrella. maatalous työllistää vain noin puolet piirikunnan asukkaista, vähemmän kuin muualla maassa. Tärkeimpiä viljelyskasveja ovat riisi, juurekset, kahvi, kaakao ja öljypalmu. ==Lähteet== ==Aiheesta muualla== *Joseph S. Margai: Appalling educational standard in Bonthe district (30.1.2017) (slconcordtimes.com) *Sierra Leone: 10,000 Pupils, 500 Teachers to Benefit From EU Supported Project (26.1.2017) (allafrica.com) *Sierra Leone News: Bonthe marine ambulance up-and-running (16.1.2017) (awoko.org) *Sierra Leone News: Maternal Death on the rise in Bonthe District…8 deaths in just 3 months – Dr. Kargbo Labor (11.4.2016) (allafrica.com) Luokka:Sierra Leonen piirikunnat
Yskjärven harkkohytti

Yskjärven harkkohytti oli Karjalan kannaksella Muolaan pitäjän Pällilän kylässä Yskjärven koillisrannalla sijainneella niemellä vuosina 1868–1872 toiminut harkkohytti.Kauko Puustinen : Karjalan kannaksen historialliset ruukit, Geologi 64/2012 Harkkohytin perusti nimineuvos Gregorius Nazarov joka oli ostanut ruhtinas Galitzinilta Pällilän ja Koiralan kylissä sijanneita rälssitiloja sekä oikeuden kaikkiin Galitzinin mailta löytyviin malmivaroihin. Kesällä 1869 pidetyn katselmuksen mukaan Yskjärvellä oli viisi harkkouunia sekä lieskauuni, höyryvasara, puhalluslaitos, työkalusepän ahjo ja höyrykone. Laitoksen tarkoituksena oli valmistaa rautamalmista suoraan takkirautaa, takorautaa ja terästä. Harkkohytti joutui kuitenkin jo 1870-luvun alussa vaikeuksiin ja se ei ollut enää käytössä vuoden 1873 alussa. == Lähteet == Luokka:Suomen ruukit Luokka:Muolaa
NeXT Computer

NeXT Computer oli NeXT-yhtiön työasema, jossa oli NeXTSTEP käyttöjärjestelmä. Ensimmäinen malli julkaistiin vuonna 1988. Tietokoneessa käytettiin Motorola 68030 suoritinta Motorola 88000 suorittimen viivästyessä. Tietokonetta seurasivat mallit NeXTstation ja NeXTcube. NeXTcube-tietokoneiden yhteydessä myytiin 17" harmaasävynäyttöä. == Tietokonemallit == * NeXT Computer (1988) * NeXTstation (1990) * NeXTstation Turbo * NeXTcube * NeXTcube Turbo == NeXT Computer == * CPU: Motorola 68030 25 MHz * FPU: Motorola 68882 25 MHz * Motorola 56001 DSP * RAM: 8 MB, laajennettavissa 16 MB asti == NeXTstation == NeXTstation oli saatavilla perusmallina ja Turbo-mallina, jossa suorittimen kellotaajuus oli korkeampi ja muistimäärä oli laajennettavissa suurempaan. * CPU: Motorola 68040 25 MHz tai 33 MHz (Turbo) * RAM: 8 MB (12 MB NeXTstation Color), laajennettavissa 32 MB asti tai 128 MB (Turbo) * Motorola 56001 DSP == NeXTcube == * CPU: Motorola 68040 25 MHz tai 33 MHz (Turbo), integroitu matematiikkasuoritin * Motorola 56001 DSP * RAM: 16 MB, laajennettavissa 64 MB asti == Kuvia == Tiedosto:NeXTstation.jpg|NeXTstation-työasema Tiedosto:NeXTcube.jpg|NeXTcube == Katso myös == * NeXTSTEP * NeXT Computer * NeXTstation * NeXTcube * NeXTcube Turbo == Lähteet == == Aiheesta muualla == Luokka:NeXT Luokka:Työasemat Luokka:1980-luvun tietokoneet
Adra

Adra on kunta Andalusian itsehallintoalueella Espanjassa. Adran asukasluku on 24 713 (2016). == Kuvia == Tiedosto:Paseo marítimo Adra.JPG|Paseo marítimo Tiedosto:Museo de Adra (15513935559).jpg|Adran museo Tiedosto:Murallas de Adra. Torre de la Vela (14773118561).jpg|Torre de La Vela ja kehämuuri Tiedosto:Torre de Perdigones (15697717551).jpg|Torre de Perdigones == Lähteet == == Aiheesta muualla == Luokka:Almerían kunnat
Heikki Paasonen Show

Heikki Paasonen Show on suomalainen viihdeohjelma, joka esitettiin Nelosella alkuvuodesta 2017. Ohjelmaa juonsi Heikki Paasonen ja mukana nähtiin Pirjo Heikkilä, Kari Hietalahti sekä Heikki Paasosen äiti Eivor Paasonen. Ohjelmassa keskeisessä osassa olivat Paasosen haastattelemat studiovieraat. Lisäksi ohjelmassa esitettiin sketsejä ja jokaisessa jaksossa esiintyi musiikkivieras. Vakio-osiona oli "deittitaksi", jossa Paasonen ja Heikkilä etsivät ja kuljettivat sinkkuja tarkoituksenaan parittaa heitä keskenään. == Jaksot == Jakso Esityspäivä Vieraat Katsojaluvut 1 2. helmikuuta 2017 Elastinen Cheek Marja Hintikka Musiikkivieras: Isac Elliot 397 000 2 9. helmikuuta 2017 Jenni Vartiainen Pirkka-Pekka Petelius Musiikkivieras: JVG 277 000 3 16. helmikuuta 2017 Samu Haber Jari Tervo Musiikkivieras: Sanni 247 000 4 23. helmikuuta 2017 Dome Karukoski Anni Hautala Musiikkivieras: Olavi Uusivirta 238 000 5 2. maaliskuuta 2017 Krista Siegfrids Riku Rantala Musiikkivieras: Lauri Tähkä 238 000 6 9. maaliskuuta 2017 Pete Parkkonen Jyrki Sukula Musiikkivieras: Anna Puu 236 000 7 16. maaliskuuta 2017 Antti Tuisku Sara Forsberg Musiikkivieras: Anssi Kela 169 000 8 23. maaliskuuta 2017 Jaajo Linnonmaa Maija Vilkkumaa Musiikkivieras: Popeda 184 000 == Lähteet == Luokka:2010-luvun suomalaiset keskusteluohjelmat Luokka:Viihdeohjelmat
Start (lentoyhtiö)

Start () oli venäläinen rahtilentoyhtiö. Vuonna 1994 perustetun yhtiön kotikenttä oli Ramenskojen lentoasema Moskovassa. Se lopetti toimintansa vuonna 2000. == Laivasto == Start käytti toimintansa aikana seuraavia yhdeksää lentokonetta ja helikopteria. * 1 Antonov An-12B * 3 Antonov An-12BK * 1 Antonov An-74-200 * 2 Iljušin Il-76MD * 1 Iljušin Il-76MD-90 * 1 Mil Mi-8TV == Lähteet == Luokka:Entiset venäläiset lentoyhtiöt Luokka:Rahtilentoyhtiöt
Kromosomi 3

Kolmas kromosomipari on yksi 23:sta ihmisen kromosomiparista. Ihmisillä on normaalisti kaksi paria tätä kromosomia. 3. kromosomi sisältää lähes 200 miljoonaa emäsparia. Geenien tunnistaminen on tärkeä osa kromosomien tutkimista. Koska tutkijat käyttävät erilaisia menetelmiä geenien tutkimiseen, geenien määrä vaihtelee tutkijasta riippuen. Tällä hetkellä vaihteluväli on 16 ℅. Pienimmillään tutkimuksissa on arvioitu olevan 2 565 geeniä ja suurimmillaan 2 971\. Kolmannessa kromosomissa srvioidaan olevan 1 073 koodaavaa geeniä, 1 158 tilkegeeniä, ja 761 pseudogeeniä. Koodaamattomista geeneistä 709 on pitkiä geenejä ja 315 on lyhyitä. ==Lähteet== == Aiheesta muualla == Luokka:kromosomit
Tatneftaero

Tatneftaero (; ICAO: TNF) oli venäläinen lentoyhtiö. Vuonna 1998 perustettu yhtiö oli öljy-yhtiö Tatneftin tytäryhtiö. Se lensi sekä reitti- että tilauslentoja Kazanin lentoasemalta. Yhtiö aloitti toimintansa kahdella Tu-154M:llä. Tammikuussa 2001 se osti myös yhden Tu-134AK:n. Niiden lisäksi öljy-yhtiöllä oli käytössään myös kaksi Jak-40-konetta VIP-henkilöiden kuljettamista varten. Tatneftaero lopetti toimintansa helmikuussa 2002. == Laivasto == Tatneftaero käytti toimintansa aikana seuraavia viittä lentokonetta. * 2 Jakovlev Jak-40 (öljy-yhtiön VIP-käytössä) * 1 Tupolev Tu-134AK * 2 Tupolev Tu-154M == Lähteet == == Aiheesta muualla == Luokka:Entiset venäläiset lentoyhtiöt
Hoseritsa

Hoseritsa () on entinen kylä Leningradin alueen Lomonosovin piirin Kosteritsan kunnassa. Se sijaitsi Inkerin ylängöllä kymmenen kilometriä Kosteritsasta lounaaseen. Kylän länsipuolelta on löydetty muinainen hautapaikka, joka käsitti 119 kumpuhautaa ja kaksi kivikehyshautaa. Paikka ei ole säilynyt. Peter von Köppenin mukaan vuonna 1848 Hoseritsassa asui 133 venäläisten ohella 51 savakkoa ja yksi äyrämöinen, jotka kuuluivat Serepetan luterilaiseen seurakuntaan. Vuonna 1862 kylässä oli 38 taloa ja 193 asukasta . Talonpojat olivat tilanomistajan maaorjia. 1900-luvun alussa Hoseritsa kuului Porun kyläkuntaan. Sen asukkaat olivat venäläisiä, suomalaisia ja virolaisia. Talonpojat tekivät maanviljelyn ohella halkoja ja harjoittivat ajurin ammattia. Naiset olivat talvisin palvelijoina Pietarissa. Kylän ortodoksit kuuluivat Paastonkylän seurakuntaan. Luterilaisten lapset kävivät koulua Serepetassa. Venäjän vallankumouksen jälkeen Hoseritsa muodosti aluksi oman, Metussin volostiin kuuluneen kyläneuvoston. Vuodesta 1922 lähtien se kuului Saastrovan ja välillä Porun kyläneuvostoon. Vuonna 1928 kylässä oli 57 taloa ja 280 asukasta. Saastrovan kyläneuvoston keskus oli tuolloin Muhkovitsassa. Kylä tuhoutui toisen maailmansodan aikana, eikä sitä rakennettu uudestaan. Nykyään paikalla on huvilakylä Petergofskoje predmestje. ==Lähteet== Luokka:Lomonosovin piiri Luokka:Serepetan kylät
Unescon maailmanperintökohteet Andorrassa

Unesco on nimennyt Andorrasta yhden kohteen maailmanperintöluetteloon. Kohde on merkittäviä kulttuuriperintönsä ansiosta. == Maailmanperintökohteiden sijainti == == Maailmanperintökohteet == Paikka Kuva Sijainti Kriteerit Ala (ha) Vuosi Kuvaus Viite Madriu-Claror-Perafitan laakso Andorra Kulttuurikohde V 4 247 2004 Madriu-Claror-Perafitan laakso kattaa yli 4 000 hehtaarin alueen Pyreneiden vuoristossa. Alue on säilynyt muuttumattomana 700 vuoden ajan, ja se toimii esimerkkinä siitä miten ihmiset ovat tulleet toimeen karuissa vuoristo-oloissa vuosisatojen ajan. ==Lähteet== *
Lahja Exner

Lahja Exner, o.s. Kukkula (s. 15. helmikuuta 1939 Lahti) on ruotsinsuomalainen sosiaalidemokraattinen poliitikko, joka oli vuosina 1979–1994 Ruotsin sosiaalidemokraattisen työväenpuolueen edustajana Ruotsin valtiopäivillä. Hän oli ensimmäinen Ruotsin valtiopäiville valittu siirtolaisnainen ja ensimmäinen suomalainen Ruotsin valtiopäivillä sitten 1800-luvun. Kukkula kävi kansa- ja keskikoulun Lahdessa. Monen aikalaisensa tavoin hän lähti Ruotsiin etsimään työtä ja toisaalta seikkailumielellä. Hän sai heti töitä suomalaisen työnvälitystoimiston kautta tekstiiliteollisuuden palveluksessa ja oli samassa työpaikassa Saxylle-Kilsund AB:ssa Boråsissa tekstiilityöntekijänä 1957–1979. Hän avioitui 1958 Ruotsiin siirtolaisena muuttaneen unkarilaisen koneasentaja Lajos Exnerin kanssa. Taloudellisesti niukka arki tasapainotellessa pienten lasten äitiyden ja perheen vuorotyön välillä sai Lahja Exnerin kiinnostumaan työväenliikkeestä. Hän liittyi ammattiliittoon ja samalla maan tavan mukaan sosialidemokraattiseen puolueeseen. Exner eteni luottamustehtäviin työpaikallaan, ja pian hän edusti eritoten siirtolaisia. Hän lähti kunnallispolitiikkaan vuonna 1979, ja hänet valittiin ensimmäisenä siirtolaisnaisena valtiopäiville Älvsborgin läänin eteläisestä vaalipiiristä. Hänen merkittävimpiä luottamustehtäviään ovat olleet Siirtolaisuuspoliittisen komitean puheenjohtajuus ja Maahanmuuttoviraston hallituksen jäsenyys. Hän kuului Työmarkkinahallituksen (AMS) ja Valtion siirtolaisviraston (SIV) johtokuntiin. Exner jäi eläkkeelle valtiopäiväedustajan tehtävästä 1994. == Lähteet == * * == Aiheesta muualla == * Luokka:Ruotsin sosiaalidemokraattisen työväenpuolueen poliitikot‎ Luokka:Ruotsinsuomalaiset henkilöt Luokka:Vuonna 1939 syntyneet Luokka:Elävät henkilöt
J. W. Suominen

Juho Wiktor Suominen (26. kesäkuuta 1877 Lappi Tl – 27. elokuuta 1935 Pori) oli suomalainen tehtailija, joka oli kotoisin Satakunnan Lapin pitäjän Kuljun kylästä. Vuonna 1898 hän perusti Nakkilaan Tattaranjoen varrelle nahkurinverstaan, josta 1908 muodostui J. W. Suominen Oy. Alkuun nahkatehtaana tunnettu yritys tunnetaan nykyään kuitukankaita valmistavana kansainvälisenä pörssiyrityksenä nimellä Suominen Oyj. Yrityksen tehdas sijaitsee nykyäänkin Nakkilassa. Vuonna 1928 Nakkilaan valmistui Suomisen yksityiskodikseen rakennuttama Koskilinna, jonka suunnitteli arkkitehti Väinö Vähäkallio. Suominen kuoli kävelyretkellä harhaluodista saamiinsa vammoihin Porin kaupunginsairaalassa vuonna 1935. Villilän kartanon puutarhuri oli pelotellut harakoita, jolloin pienoiskiväärin luoti osui läheisellä maantiellä kulkenutta Suomista vatsaan. Se onnistuttiin poistamaan leikkauksessa, mutta sydänvaivoista kärsinyt Suominen menehtyi muutaman päivän kuluttua korkeasta kuumeesta kärsittyään. Kuolinvuoteellaan laatimassa testamentissa hän lahjoitti varat Nakkilan uuden kirkon rakentamiseen. Suominen on haudattu kirkon alla olevaan kryptaan yhdessä puolisonsa Emma Koskisen (1878–1953) kanssa. J. W. Suomisen poika oli kauppaneuvos Leo Suominen, jonka poika puolestaan on poliitikko ja entinen ministeri Ilkka Suominen. == Lähteet == Luokka:Suomalaiset liikemiehet Luokka:Vuonna 1877 syntyneet Luokka:Vuonna 1935 kuolleet
Kulmikkaat munat

Kulmikkaat munat (engl. Lost in the Andes!) on Carl Barksin käsikirjoittama ja piirtämä 32-sivuinen sarjakuvatarina, joka julkaistiin vuonna 1949.Inducks == Juoni == Museon vahtimestarina työskentelevä Aku Ankka huomaa sattumalta, että museon kokoelmiin kuuluvat ”kivet” ovatkin todellisuudessa kuutionmuotoisia kananmunia. Elintarviketeollisuus kiinnostuu mahdollisuudesta tuottaa kulmikkaita kanoja ja munia, ja siksi Aku sekä Tupu, Hupu ja Lupu lähtevät etsimään munien alkulähdettä Andien vuoristosta. Lopulta he löytävät vuorten keskeltä kaupungin nimeltä Vihoviimeinen rotankolo, jonka kaikki asukkaat ja rakennukset ovat kulmikkaita. Lisäksi Ankat löytävät ensimmäisinä kulmikkaita munia tuottavat kulmikkaat kanat. Tupu, Hupu ja Lupu joutuvat melkein tuomituksi pakkotyöhön, koska he rikkovat kaupungin lakeja puhaltamalla pyöreitä purukumipalloja. He saavat kuitenkin armahduksen puhallettuaan kananpoikien avulla kulmikkaita purukumipalloja. Ankat palaavat Ankkalinnaan kahden kulmikkaan kanan kanssa, mutta heidän epäonnekseen molemmat kanat ovatkin kukkoja eivätkä siis voi tuottaa jälkeläisiä. == Julkaisuhistoria == Barks sai Kulmikkaat munat valmiiksi lokakuussa 1948, ja tarina julkaistiin Yhdysvalloissa huhtikuussa 1949 Donald Duck One Shot -lehden numerossa 223. Suomessa tarina julkaistiin ensimmäistä kertaa Aku Ankka -lehden numeroissa 11-15/1964.A Guide to the Carl Barks Universe == Lähteet == luokka:Carl Barksin sarjakuvatarinat
95 (elokuva)

95 on vuonna 2017 ensi-iltansa saanut suomalainen elokuva, jonka on ohjannut Aleksi Mäkelä. Elokuva kertoo ensimmäisestä Suomen voittamasta jääkiekon maailmanmestaruudesta vuonna 1995. Elokuvan kuvaukset alkoivat keväällä 2017 ja se tuli ensi-iltaan 25. joulukuuta 2017. Elokuva on osa Suomi 100 -juhlavuoden ohjelmistoa. Elokuvan budjetti oli kaksi miljoonaa euroa, josta Suomen elokuvasäätiön tukea oli 780 000 euroa. == Rooleissa == == Vastaanotto == Aamulehti Janne Kaakko Episodi Jussi Huhtala Helsingin Sanomat Juho Typpö Iltalehti Juho Rissanen == Lähteet == == Aiheesta muualla == * * Luokka:Suomalaiset tositapahtumiin perustuvat elokuvat Luokka:Aleksi Mäkelän ohjaamat elokuvat Luokka:Jääkiekkoelokuvat Luokka:Suomalaiset urheiluelokuvat Luokka:Vuoden 2017 suomalaiset elokuvat
Koinadugun piirikunta

Koinadugun piirikunta () on yksi viidestä Sierra Leonen Pohjoisen maakunnan piirikunnasta, aluehallinnon toisen tason alueesta. Sen pinta-ala on 12 121 neliökilometriä. Piirikunnan hallintokeskus on Kabalan kaupunki. Muista kaupungeista mainittakoon Bendugu, Fadugu, Falaba, Koinadugu ja Sikunia. Piirikunnan väkiluku on kehittynyt seuraavasti: 129 061 as. (1963), 158 626 as. (1974), 183 286 as. (1985), 265 758 as. (2004) ja 408 097 asukasta (VL2015). Vuonna 2015 Koinadugun piirikunnassa asui 5,8 prosenttia Sierra Leonen väestöstä. Piirikunnan elinkeinoelämässä tärkeää on maatalous (toimeentulo 84 %:lle piirikunnan väestöstä) ja kultakaivokset. Lomavuorten kansallispuisto sijaitsee Koinadugun piirikunnassa. ==Päällikkökunnat== Piirikunta on jaettu paikallishallintoa varten 11 päällikkökuntaan (), jotka ovat: Päällikkökunta Väkiluku (VL2015) Hallinnollinen keskus Dembelia-Sinkunia Sikunia Diang Kondembaia Folosaba Dembelia (Folasaba) Musaia Kasunko Fadugu Mongo Bendugu Neya Krubola Nieni Yiffin Sengbe Yogomaia Sulima Falaba Wara-Wara Bafodea Bafodea Wara-Wara Yagala Gbawuria Kuva:The village of Kakoya (Koya), Sierra Leone (West Africa) (2118689384).jpg|Kakoyan kylä Wara-wara Bafodean päällikkökunnassa (kuva 1960-luvun loppupuolelta). Kuva:Bafodia, Sierra Leone (West Africa) 1967 (2636685678).jpg|Bafodian (Bafordean) kylä Wara-wara Bafordean päällikkökunnassa (kuva 1960-luvun loppupuolelta). Kuva:Wara-Wara Mountains near Bafodia, Northern Sierra Leone (West Africa) 1967 (852679997).jpg|Wara-Wara -vuoria Bafodean päällikkökunnassa (kuva 1967). ==Lähteet== ==Aiheesta muualla== *Prospects: Hard rock gold and alluvial mineralization (akodamining.com) Luokka:Sierra Leonen piirikunnat
Herman Hortling

Herman Ivar Hortling https://runeberg.org/kuka/1954/0236.html (22. kesäkuuta 1912 Helsinki – 10. kesäkuuta 1992 Helsinki) oli suomalainen sisätautien erikoislääkäri ja Helsingin yliopiston sisätautiopin dosentti. Hän kirjoitti ylioppilaaksi 1929 ja valmistui lääketieteen lisensiaatiksi 1938, sai sisätautien erikoislääkärin pätevyyden 1946 ja väitteli tohtoriksi 1948. Hän sai endokrinologian erikoislääkärin oikeudet 1959. Hänet oli nimitetty Helsingin yliopiston sisätautiopin dosentiksi 1951http://www.hs.fi/ihmiset/art-2000003153928.html Muistokirjoitus Helsingin sanomissa 23.6.1992 Hän teki varsinaisen elämäntyönsä Helsingin Diakonissalaitoksen 2. sisätautiosaston ylilääkärinä, johon tehtävään hänet kutsuttiin 1950. Hän hoiti tätä tehtävää eläkkeelle siirtymiseensä 1981 saakka. Lisäksi hän piti yksityisvastaanottoa lähes kuolemaansa saakka. Sota- aikana hän julkaisi Suomen ja koko maailman ensimmäisen tutkimuksen virustaudista, joka aiheutti epidemian pohjoisessa taistelleissa joukko- osastoissa. Tauti tunnetaan nykyään myyräkuumeena.Myyräkuume, nephropathia epidemica Hän tutki muun muassa lyhytkasvuisuutta, sukupuolihormoneja ja rintasyövän hormonihoitoa. Hän paneutui erityisesti kehitys- ja kromosomipoikkeamiin, joiden tuloksena hän löysi ensimmäisen miehen, jolla oli naisen sukukromosomit. Hortlingin tutkimustyö aloitti perinnöllisyystieteen tutkimuksen Suomessa ja antoi myös aiheen Folkhälsanin geneettisen laitoksen perustamiselle. Hän perusti myös Ole Wasz-Höckertin kanssa Folkhälsaniin erityisen nuorisopoliklinikan vuonna 1960 ja johti sitä vuoteen 1972 saakka. Hänellä oli myös lukuisia luottamustehtäviä ja jäsenyyksiä sekä kotimaisissa että kansainvälisissä alan järjestöissä. Vapaa-aikanaan hän oli kiinnostunut luonnosta ja erityisesti linnuista. Kiinnostuksen hän oli perinyt isältään Ivar Hortlingilta, joka oli yksi Suomen tunnetuimmista lintutieteilijöistä. Herman Hortling tarkkaili lintuja vielä muutamia viikkoja ennen kuolemaansa Helsingin ympäristön parhailla lintuhavaintopaikoilla. Hän sai professorin arvonimen 1969. Hänet on haudattu Kulosaaren hautausmaalle. ==Lähteet== Luokka:Suomalaiset lääkärit Luokka:Suomalaiset professorin arvonimen saaneet Luokka:Vuonna 1912 syntyneet Luokka:Vuonna 1992 kuolleet
Dreamcar

Dreamcar on yhdysvaltalainen rockyhtye, johon kuuluvat AFI:n laulaja Davey Havok sekä No Doubtin entiset jäsenet Tom Dumont, Tony Kanal ja Adrian Young. Yhtye muodostui jo vuonna 2014, mutta sen perustamisesta kerrottiin julkisesti pari vuotta myöhemmin. Julkistuksen aikaan helmikuussa 2016 yhtyeellä oli jo valmis albumi nauhoitettuna, mutta nimi ja levytyssopimus puuttuivat vielä. Nimi Dreamcar paljastettiin marraskuussa 2016. Yhtyeen nimeä kantava albumi Dreamcar julkaistiin toukokuussa 2017. Sitä edelsi maaliskuussa julkaistu ensisingle ”Kill for Candy”. == Diskografia == === Studioalbumit === * == Lähteet == == Aiheesta muualla == * Dreamcar AllMusic-sivustolla Luokka:Yhdysvaltalaiset alternative rock -yhtyeet Luokka:2010-luvun yhtyeet ja sooloartistit
Hulu

Hulu on yhdysvaltalainen Hulu LLC:n omistama tilausvideopalvelu, joka on nykyään The Walt Disney Companyn (Disney–ABC Television Groupin kautta) (67 %) ja Comcastin (NBCUniversalin kautta) (33 %) yhteisyritys. Hulu on suuntautunut pääosin televisiosarjoihin, julkaisten jaksoja omistajiensa televisioverkkojen ja muiden sisältökumppaneiden nykyisistä ja lopetetuista televisiosarjoista. Sen ominaisuuksista osa oli aluksi ilmaisia ja osa maksullisia, ilmaisen sisällön ollessa katsottavissa ainoastaan tietokoneella sekä maksullisen sisällön ollessa katsottavissa myös Hulun mobiilisovelluksilla. Kesäkuusta 2015 alkaen Hulu on ollut saatavilla ainoastaan Yhdysvalloissa ja Japanissa. Yhdysvalloissa oli 20 miljoonaa Hulun tilaaja-asiakasta toukokuussa 2018. Yritys tekee siellä myös yhteistyötä Spotifyn kanssa. WarnerMedia (entisen TimeWarnerin) uusi omistaja AT&T; myi 10% omistusosuutensa huhtikuussa 2019. Toukokuussa 2019 Disney on sopinut Comcastin omistusosuuden ostamisesta aikaisintaan viiden vuoden kuluttua. Disney saisi täyden vallan välittömästi ja käyttäisi sitä levittämään suoratoistona elokuvia ja sarjoja, jotka eivät olisi yhtä perheystävällisiä kuin suurin osa Disneyn tuotannosta. == Lähteet == Luokka:Yhdysvaltalaiset yritykset Luokka:Internettelevision suoratoistopalvelut
Burkina Faso kesäolympialaisissa 2000

Burkina Faso osallistui Sydneyn kesäolympialaisiin vuonna 2000 neljän urheilijan joukkueella. Maan urheilijat osallistuivat yleisurheiluun, judoon ja nyrkkeilyyn. Maan lipunkantajana avajaisissa toimi joukkueen ainoa naispuolinen urheilija, eli Sarah Tondé. Burkina Faso ei saavuttanut kisoista mitalia. == Joukkue == === Judo === *Salifou Koucka Ouiminga - Miesten 81 kg === Nyrkkeily === *Drissa Tou - Miesten kärpässarja (51 kg) === Yleisurheilu === *Idrissa Sanou - Miesten 100 metrin juoksu *Sarah Tondé - `Naisten 100 metrin juoksu == Lähteet == Luokka:Burkina Faso olympialaisissa Luokka:Valtiot kesäolympialaisissa 2000
Burundi kesäolympialaisissa 2000

Burundi osallistui Sydneyn kesäolympialaisiin vuonna 2000 kuuden urheilijan joukkueella. Maan kaikki urheilijat osallistuivat yleisurheiluun. Maan lipunkantajana avajaisissa toimi joukkueen ainoa naispuolinen jäsen, eli Diane Nukuri. Burundi ei saavuttanut kisoista mitalia. == Joukkue == === Yleisurheilu === *Jean-Patrick Nduwimana \- Miesten 800 metrin juoksu *Arthémon Hatungimana - Miesten 800 metrin juoksu *Vénuste Niyongabo - Miesten 5 000 metrin juoksu *Aloÿs Nizigama \- Miesten 10 000 metrin juoksu *Patrick Ndayisenga \- Miesten maraton *Diane Nukuri - Naisten 5 000 metrin juoksu == Lähteet == Luokka:Burundi olympialaisissa Luokka:Valtiot kesäolympialaisissa 2000
Djibouti kesäolympialaisissa 2000

Djibouti osallistui Sydneyn kesäolympialaisiin vuonna 2000 kahden urheilijan joukkueella. Maan molemmat urheilijat osallistuivat yleisurheiluun. Maan lipunkantajana avajaisissa toimi Djama Robleh, vaikka hän ei edustanutkaan maata missään lajissa. Djibouti ei saavuttanut kisoista mitalia. == Joukkue == === Yleisurheilu === *Omar Daher Gadid - Miesten maraton *Roda Ali Wais - Naisten 800 metrin juoksu == Lähteet == Luokka:Djibouti olympialaisissa Luokka:Valtiot kesäolympialaisissa 2000
Egypti kesäolympialaisissa 2000

Egypti osallistui Sydneyn kesäolympialaisiin vuonna 2000 89 urheilijan joukkueella. Maan urheilijat osallistuivat 20 eri lajiin. Maan lipunkantajana avajaisissa toimi taekwondoin Yahia Rashwan. Egypti kuitenkaan ei saavuttanut kisoista mitalia. == Lähteet == Luokka:Egypti olympialaisissa Luokka:Valtiot kesäolympialaisissa 2000
Eritrea kesäolympialaisissa 2000

Eritrea osallistui Sydneyn kesäolympialaisiin vuonna 2000 kolmen urheilijan joukkueella. Maan kaikki urheilijat osallistuivat yleisurheiluun. Maan lipunkantajana avajaisissa toimi joukkueen ainoa naispuolinen urheilija, eli Nebiat Habtemariam. Eritrea ei saavuttanut ensimmäisistä olympialaisistaan mitalia. == Joukkue == === Yleisurheilu === *Bolota Asmerom \- Miesten 5 000 metrin juoksu *Yonas Kifle \- Miesten 10 000 metrin juoksu *Nebiat Habtemariam \- Naisten 5 000 metrin juoksu == Lähteet == Luokka:Eritrea olympialaisissa Luokka:Valtiot kesäolympialaisissa 2000
Tom of Finland (täsmennyssivu)

Tom of Finland voi tarkoittaa seuraavia: *Tom of Finland eli Touko Laaksonen (1920–1991), homoeroottinen taiteilija *Daddy and the Muscle Academy, tv- esityksessä nimellä Tom of Finland, dokumenttielokuva vuodelta 1991 *Tom of Finland, näytelmäelokuva vuodelta 2017 *Tom of Finland, musikaalinäytelmä vuodelta 2017
Propargyylialkoholi

Propargyylialkoholi (C3H4O) on tyydyttymättömiin alkoholeihin kuuluva orgaaninen yhdiste. Se on kolmoissidoksen sisältävistä alkoholeista rakenteeltaan yksinkertaisin. Yhdistettä voidaan käyttää muun muassa korroosionestoaineena ja muiden orgaanisten yhdisteiden synteesissä. ==Ominaisuudet== Huoneenlämpötilassa propargyylialkoholi on väritöntä nestettä ja sillä on miellyttävä pelargoneja muistuttava tuoksu. Yhdiste liukenee erittäin hyvin veteen ja useisiin orgaanisiin liuottimiin muun muassa etanoliin, asetoniin, kloroformiin ja bentseeniin. Propargyylialkoholi reagoi tyypillisten alkoholien ja alkyynien tavoin. Yhdiste voidaan hapettaa kromihapon avulla propynaldehydiksi ja propyynihapoksi. Yhdiste reagoi karboksyylihappojen, happokloridien tai anhydridien kanssa muodostaen estereitä. Propargyylialkoholin kolmoissidos voidaan pelkistää kaksoissidokseksi vedyttämällä, jolloin muodostuu allyylialkoholia. Halogeenit reagoivat kolmoissidoksen kanssa ja tuotteena muodostuu dihaloallyylialkoholeja. Propargyylialkoholi polymeroituu helposti ja kaupallisiin tuotteisiin lisätään usein polymeroitumista estäviä inhibiittoreita. Eräiden nikkeli- ja kuparikatalyyttien avulla propargyylialkoholi voidaan trimerisoida trimetanolibentseeneiksi.Eugene V. Hort & Paul Taylor: Acetylene-Derived Chemicals, Kirk-Othmer Encyclopedia of Chemical Technology, John Wiley & Sons, New York, 2003. Viitattu 3.2.2017 Propargyylialkoholi ärsyttää lievästi ihoa, silmiä ja hengitysteitä. Nieltynä se on myrkyllistä ja vaikutuksiltaan huumaavaa. Propargyylialkoholille altistumisen oireita voivat olla yskä ja kurkkukipu. Viitattu 3.2.2017. ==Valmistus ja käyttö== Propargyylialkoholia valmistettiin ensimmäisen kerran vuonna 1872 käsittelemällä 2-bromiallyylialkoholia emäksellä. Muita tapoja ovat formaldehydin ja natriumasetylidin välinen reaktio tai epikloorihydriinin käsittely natriumilla. Nykyään yhdistettä saadaan kuitenkin pääasiassa sivutuotteena valmistettaessa butyynidiolia etyynin ja formaldehydin välisellä reaktiolla. Tässä reaktiossa katalyyttinä toimii kupariasetylidi. Reaktio- olosuhteita säätämällä voidaan muuttaa tuoteseoksen koostumusta ja etyyniylimäärän käyttö edistää propargyylialkoholin muodostumista.Jürgen Falbe, Helmut Bahrmann, Wolfgang Lipps, Dieter Mayer & Guido D. Frey: Alcohols, Aliphatic, Ullmann's Encyclopedia of Industrial Chemistry, John Wiley & Sons, New York, 2013. Viitattu 3.2.2017. Propargyylialkoholia voidaan käyttää useiden orgaanisten yhdisteiden muun muassa hajusteiden, lääkeaineiden sekä maatalouskemikaalien valmistamiseen. Sitä voidaan myös käyttää korroosionestoaineena ja teräksen vetyhauraustumista estävänä aineena sekä metallien pintakäsittelyissä. ==Lähteet== Luokka:Alkyynit Luokka:Primääriset alkoholit
Stela

Stela () oli venäläinen lentoyhtiö. Vuonna 1992 perustettu yhtiö oli yksi ensimmäisistä Neuvostoliiton romahtamisen jälkeen Venäjällä perustetuista rahtilentoyhtiöistä. Sen kotikenttä oli Irkutskin lentoasema. Yhtiön toimilupa peruttiin helmikuussa 2002. == Laivasto == Stela käytti toimintansa aikana seuraavia kahdeksaa lentokonetta. * 1 Antonov An-24B * 1 Antonov An-26 * 1 Antonov An-26B * 5 Antonov An-32B == Lähteet == Luokka:Entiset venäläiset lentoyhtiöt Luokka:Rahtilentoyhtiöt
Naoya Inoue

Nayoa Inoue (s. 10. huhtikuuta 1993 Zama, Kanagawa) on japanilainen ammattinyrkkeilijä. Inoue on hallitseva ylemmän kärpässarjan WBO-liiton maailmanmestari ja entinen alemman kärpässarjan WBC-liiton mestari. == Amatööriura == Amatööriurallaan Inoue voitti seitsemän korkeakoulumestaruutta.http://www.maxboxing.com/news/max-boxing-news/naoya- inoue-my-first-goal-is-to-become-world-champion == Ammattiura == Inoue aloitti ammattinyrkkeilyuransa vuonna 2012. Neljännessä ammattinyrkkeilyottelussaan Inoue voitti japanin alemman kärpässarjan mestaruuden voittamalla Ryoichi Taguchin tuomariäänin. Kuudennessa ammattinyrkkeilyottelussaan Inoue voitti Adrian Hernandezin teknisellä tyrmäyksellä kuudennessa erässä kohoten samalla WBC-liiton alemman kärpässarjan tunnustamaksi mestariksi. WBC-liiton mestaruutta Inoue puolusti kerran Wittawas Basapeania vastaan. Tämän jälkeen Inoue siirtyi ylempään kärpässarjaan jossa kohtasi WBO-liiton mestari Omar Narváezin tyrmäten tämän jo toisessa erässä.http://boxrec.com/media/index.php?title=Fight:1934039 Tämän jälkeen Inoue on puolustanut WBO-liiton mestaruutta neljästi. Ensimmäisessä puolustusottelussa Inoue tyrmäsi Warlito Parrenasin toisessa erässä. Toisessa puolustusottelussa voitti David Carmonan yksimielisellä tuomaripäätöksellä. Kolmannessa puolustusottelussa Inoue tyrmäsi Karoon Jarupianlerdin, ja neljännessä voitti Kohei Konon teknisellä tyrmäyksellä. Viidennessä puolustusottelussa Inoue tyrmäsi Ricardo Rodriguezin kolmannessa erässä. ==Lähteet== == Aiheesta muualla == * Ammattinyrkkeilyottelut boxrec.comissa Luokka:Japanilaiset nyrkkeilijät Luokka:Vuonna 1993 syntyneet Luokka:Elävät henkilöt
Touch & Go

Touch & Go oli venäläinen lentoyhtiö. Vuonna 1993 perustettu yhtiö kuljetti rahtia ja matkustajia tilauslennoilla kotikenttänään Vnukovon lentoasema Moskovassa. Touch & Go lopetti toimintansa loppuvuodesta 1995. Yhtiön virallinen nimi oli Konveier (). Sana konveier tarkoittaa venäjän kielessä liukuhihnaa tai kokoonpanolinjaa, mutta ilmailuterminä se tarkoittaa läpilaskua. Siitä oli peräisin myös läpilaskua tarkoittava englanninkielinen nimi Touch & Go, joka oli maalattu yhtiön koneisiin. == Laivasto == Touch & Go käytti toimintansa aikana seuraavia neljää lentokonetta. * 1 Iljušin Il-76TD * 1 Tupolev Tu-134A-3 * 2 Tupolev Tu-154M == Lähteet == Luokka:Entiset venäläiset lentoyhtiöt
Larry Solov

Laurence "Larry" Solov on Breitbart Newsin toimitusjohtaja, ja yrityksen toinen perustajajäsen. Hän on valmistunut Standfordin yliopistosta ja suorittanut oikeustieteen tutkinnon Californian yliopistossa. Hänestä tuli Breitbartin Newsin toimitusjohtaja Andrew Breitbartin kuoleman jälkeen vuonna 2012. Solov oli Breitbartin lapsuuden ystävä, ja hän toimi lainoppineena neuvonantajana yrityksessä vuodesta 2007 lähtien. Aikaisemmin hän oli osakas lakifirmassa Katten Muchin Rosenman, mistä hän lopetti työskentelyn vuonna 2008. Hänen entinen työnantajansa on tämän jälkeen jatkanut asiakkuuttaan Breitbartin kanssa. ==Lähteet== Luokka:Yhdysvaltalaiset yritysjohtajat Luokka:Elävät henkilöt Luokka:Syntymävuosi puuttuu
Alten Finland

ALTEN Finland on osa ALTEN-konsernia. ALTEN on monikansallinen ranskalainen insinööri- ja suunnittelutoimisto, joka työllistää yli 57 000 henkilöä 30 maassa. ALTEN Finlandin edeltäjä Alte Oy perustettiin Raahessa vuonna 1969. ALTEN Finlandin palveluksessa työskentelee nykyään yli 500 työntekijää yhdeksällä eri paikkakunnalla: Helsingissä, Hyvinkäällä, Lahdessa, Hämeenlinnassa, Turussa, Tampereella, Jyväskylässä, Raahessa ja Oulussa. ==Lähteet== Luokka:Suomalaiset suunnittelu- ja konsultointitoimistot
Pekka Petersen-Dyggve

Pekka Petersen-Dyggve (28. syyskuuta 1943 – 25. tammikuuta 2017 Playa del Inglés, Espanja) oli Suomen tenniksen moninkertainen mestari ja Davis Cup -pelaaja. Petersen-Dyggve voitti urallaan yhden kaksinpelin ja viisi nelinpelin Suomen mestaruutta. Davis Cupissa Petersen-Dyggve pelasi vuosina 1963 ja 1968. Tenniksen lisäksi Petersen-Dyggve oli vahva vaikuttaja suomalaisen squashin alkutaipaleella. == Lähteet == Luokka:Suomalaiset tennispelaajat Luokka: vuonna 1943 syntyneet Luokka: vuonna 2017 kuolleet
Comeniuksen vala

Comeniuksen vala on opetusalalle laadittu eettinen ohjeistus ja maailman ensimmäinen opettajan vala. Vala on tarkoitettu kaikille kelpoisuusehdot täyttäville opettajille varhaiskasvatuksesta aikuiskoulutukseen. Vala on nimetty tšekkiläisen kasvatusfilosofi Johan Comeniuksen (1592–1670) mukaan. Comeniuksen vala on vastaavanlainen kuin esimerkiksi lääkärien lääkärinvala. Valan vannominen on vapaaehtoista eikä se sido juridisesti. Valan on laatinut Opetusalan eettinen neuvottelukunta. Se julkistettiin ja vannottiin ensimmäinen kerran Educa-messuilla Helsingin Messukeskuksessa 28. tammikuuta 2017. == Valan vannominen == Eettinen neuvottelukunta toivoo, että valan vannomisesta tulee traditio opettajaksi valmistumisen yhteydessä. Opetusalan Ammattijärjestö OAJ:n alueyhdistykset sekä Finlands Svenska Lärarförbund FSL järjestävät mahdollisuuden valan vannomiseen vuosittain niille opettajille, jotka eivät ole sitä vannoneet. Lukemiskäytännöksi suositellaan, että esilukija lukee koko tekstin ja sen jälkeen vannojat lausuvat: "Minä vannon." == Teksti == »Opettajana osallistun uuden sukupolven kasvattamiseen, joka on inhimillisistä tehtävistä merkittävimpiä. Päämääräni on uudistaa ja välittää ihmiskunnan yhteistä tieto-, kulttuuri- ja osaamisvarantoa. Pyrin aina toimimaan oikeudenmukaisesti ja tasapuolisesti. Edistän oppilaiden ja opiskelijoiden kehitystä niin, että jokainen voi kasvaa taipumustensa ja lahjojensa mukaiseen täyteen ihmisyyteen. Tuen huoltajia ja muita lasten ja nuorten hyväksi toimivia heidän kasvatustehtävässään. En paljasta enkä levitä minulle luottamuksellisesti uskottuja tietoja. Kunnioitan lasten ja nuorten yksityisyyttä ja suojaan heidän oikeuttaan henkiseen ja fyysiseen koskemattomuuteen. Puolustan oppilaiden ja opiskelijoiden kasvurauhaa poliittisia ja taloudellisia hyötymispyrkimyksiä vastaan. Tuen kaikkien oikeutta muodostaa itse katsomukselliset ja poliittiset vakaumuksensa. Pidän yllä ja syvennän ammattitaitoani kehittämällä itseäni jatkuvasti. Sitoudun yhteisiin tavoitteisiin ja tuen kollegoitani. Toimin yhteisöni parhaaksi ja pyrin vahvistamaan opetusalan yleistä arvostusta.» == Katso myös == *Arkhimedeen vala *Hippokrateen vala == Lähteet == Luokka:Valat Luokka:Ammattietiikka
Sean Spicer

Sean Spicer (s. 23. syyskuuta 1971) on yhdysvaltalainen poliittinen strategi. Hän toimi presidentti Donald Trumpin hallinnossa lehdistösihteerinä Valkoisessa talossa heinäkuun 21. päivään 2017 saakka, jolloin hän erosi vastalauseena pankkiiri Anthony Scaramuccin nimittämisestä Valkoisen talon viestintäjohtajaksi. Spicer toimi sekä tiedottajana että viestintäjohtajana sen jälkeen kun viestintäjohtaja Michael Dubke erosi toukokuussa 2017.Trumpin tiedottaja Sean Spicer eroaa Yle 21.7.2017 Spicer syntyi katoliseen keskiluokkaiseen perheeseen Barringtonissa Rhode Islandilla. Hän on suorittanut tutkinnon Naval War Collegessa Newportissa. Spicer palveli George W. Bushin hallintoa vuosina 2006–2008 kaupallisena edustajana, jolloin hänen työnkuvaansa kuuluivat erityisesti kauppaan liittyvät medialausunnot ja tiedotteet. Vuonna 2011 Spicer valittiin republikaanisen puolueen viestintäjohtajaksi ja vuonna 2015 hän sai lisäksi päästrategin tehtävät. Spicer tuli Valkoisen talon lehdistötilaisuuksissa käyttämänsä ärhäkän ja töykeäksikin syytetynRyan, Erin Gloria: We’ll Miss You, Sean Spicer. The New York Times 21.7.2017. toimintatavan myötä tunnetuksi myös Melissa McCarthyn esittämänä parodiahahmona kevään 2017 Saturday Night Live -ohjelmissa.Hulvaton sketsi Trumpin tiedottajasta räjäytti pankin - Melissa McCarthy on kuin ilmetty Sean Spicer, Iltalehti 6.2.2017. Viitattu 21.7.2017. Spicer on naimisissa ja hänellä on kaksi lasta. == Lähteet == == Aiheesta muualla == Luokka:Valkoisen talon lehdistösihteerit Luokka:Vuonna 1971 syntyneet Luokka:Elävät henkilöt
Joulu Karhuvuorella

Joulu Karhuvuorella (engl. Christmas on Bear Mountain) on Carl Barksin käsikirjoittama ja piirtämä 20-sivuinen sarjakuvatarina vuodelta 1947. Tarinassa nähtiin Roope Ankan ensiesiintyminen.Inducks . Viitattu 3.2.2017.A Guide to the Carl Barks Universe. Viitattu 3.2.2017. == Juoni == Roope antaa sukulaispoikiensa Akun, Tupun, Hupun ja Lupun lomailla joulun aikana hänen Karhuvuorella sijaitsevassa mökissään. Hän haluaa testata heidän rohkeuttaan näyttäytymällä heille karhuksi naamioituneena. Tilanne kuitenkin mutkistuu, kun mökille ilmestyy myös oikea karhu ja sen pentu. == Julkaisuhistoria == Barks sai Joulu Karhuvuorella -tarinan valmiiksi heinäkuussa 1947, ja se julkaistiin joulukuussa Donald Duck One Shot -lehden numerossa 178. Suomessa tarina julkaistiin ensimmäistä kertaa Aku Ankka -lehden numeroissa 23-24/1958. == Lähteet == Luokka:Carl Barksin sarjakuvatarinat
Esko Koskenvesa

Esko Koskenvesa (17. huhtikuuta 1938 Helsinki – 3. tammikuuta 2017 Pälkäne) oli suomalainen käytännöllisen teologian professori. Koskenvesa kirjoitti ylioppilaaksi Pälkäneen yhteiskoulusta 1958. Helsingin yliopistosta hän valmistui teologian maisteriksi 1963, lisensiaatiksi 1971 ja tohtoriksi 1984. Papiksi hänet vihittiin 1965. Koskenvesa työskenteli 1970–1980-luvuilla Diakoniaopiston rehtorina Helsingin diakonissalaitoksella ja kirkkohallituksessa diakoniasihteerinä ja diakoniatyön pääsihteerinä. Helsingin yliopiston käytännöllisen teologian apulaisprofessoriksi hänet nimitettiin vuonna 1986 ja professoriksi vuonna 1998. Tästä virasta hän jäi eläkkeelle 2002. == Lähteet == Luokka:Suomalaiset teologit Luokka:Helsingin yliopiston professorit Luokka:Suomalaiset professorit Luokka:Pälkäneen kunnanvaltuutetut Luokka:Vuonna 1938 syntyneet Luokka:Vuonna 2017 kuolleet Luokka:Käytännöllinen teologia
Kambian piirikunta

Kambian piirikunta () on yksi viidestä Sierra Leonen Pohjoisen maakunnan piirikunnasta, aluehallinnon toisen tason alueesta. Sen pinta-ala on 3 108 neliökilometriä. Piirikunnan hallintokeskus on Kambian kaupunki. Muista kaupungeista mainittakoon Mambolo. Piirikunnan väkiluku on kehittynyt seuraavasti: 137 806 as. (1963), 155 341 as. (1974), 186 231 as. (1985), 270 462 as. (2004) ja 343 686 asukasta (VL2015). Vuonna 2015 Kambian piirikunnassa asui 4,9 prosenttia Sierra Leonen väestöstä. Piirikunnan elinkeinoelämälle keskeisiä ovat maatalous (toimeentulo 80 %:lle piirikunnan väestöstä) ja kaupankäynti. Outamba-Kilimin kansallispuiston läntinen osa eli Kilimin suojelualue sijaitsee Kambian piirikunnassa. ==Päällikkökunnat== Piirikunta on jaettu paikallishallintoa varten seitsemään päällikkökuntaan (), jotka ovat: Päällikkökunta Väkiluku (VL2015) Hallinnollinen keskus Briama Kukuna Gbile Dixing Tawaya Magbema Kambia Mambolo Mambolo Masungbala Kawulia Samu Kychum Tonko Limba Madina ==Lähteet== ==Aiheesta muualla== *Kambia in Sierra Leone: A home of Presidents – But yet very poor! (19.4.2006) (news.sl) *Sierra Leone News: Brewery Meets with Sorghum Farmers in Kambia District (2016) (awoko.org) Luokka:Sierra Leonen piirikunnat
Fiat 500L

Fiat 500L on Fiatin vuosina 2012–2022 valmistama tila-automalli, joka korvasi Fiat Idean. 500L perustuu samalle alustarakenteelle kuin Fiat 500X-, Tipo- ja Jeep Renegade -mallit. Normaalin version lisäksi mallista on saatavana pidennetty seitsenpaikkainen 500L Living sekä maasturihenkinen 500L Trekking, joka on kuitenkin aina etuvetoinen. Vuoden 2012 Euro NCAP -kolaritestistä 500L sai tulokseksi täydet viisi tähteä. Vuonna 2017 500L uusittiin Fiatin mukaan 40 prosenttia auton komponenteista. Ulkoiset muutokset kohdistuivat puskureihin ja etusäleikköön. Tiedosto:Fiat 500L Living 1.3 16V Multijet Lounge – Frontansicht, 14. November 2015, Düsseldorf.jpg|Fiat 500L Living Tiedosto:" 13 - Italian fashion SUV - Fiat 500L Trekking green and white (luminosità bassa-low bright) for wikipedia.jpg|Fiat 500L Trekking Tiedosto:2018 Fiat 500L Cross facelift 1.4 Front.jpg|Facelift-mallin Fiat 500L. == Lähteet == == Aiheesta muualla == 500L Luokka:M-segmentin autot Luokka:2010-luvun autot Luokka:2020-luvun autot